《载赓游武夷韵 其一》
明代·唐桂芳

闽海人烟接岛夷，仙家元在画桥西。春风酒熟三姑市，夜雨茶桥九曲溪。

古洞设关閒铁锁，悬崖凿室上云梯。神呵鬼护龙蛇字，他日重来觅旧题。

作者简介：元明间歙县人，一名仲，字仲实，号白云，又号三峰。唐元子。少从洪焱祖学。元至正中，授崇安县教谕，南雄路学正。以忧归。朱元璋定徽州，召出仕，辞不就。寻摄紫阳书院山长。卒年七十有三。有《白云集》等。